Case ID: 1191134
Sentence 1: İşin halları: Birinci instansiya məhkəməsinin hökmünə əsasən Məhkum ona görə təqsirli bilinib məhkum edilmişdir ki, o, vəzifəli şəxs olaraq xx.xx.2017-ci il tarixdən xx.xx.2018-ci il tarixədək Şəki Regional Perinatal Mərkəzin hamiləliyin patologiyası şöbəsinin müdiri vəzifəsində işləməklə və xx xxxxxxxx 2017-ci ildən xx.xx.2018-ci il tarixədək həmin Mərkəzin direktoru vəzifəsini icra etməklə, xidməti vəzifəsinin (səlahiyyətlərinin) icrası ilə əlaqədar əməliyyat etmək qarşılığında özü üçün birbaşa yolla şəxsən maddi nemət qismində rüşvət tələb etmiş, səhlənkarlıq edərək işə laqeyd münasibəti nəticəsində xəstənin düzgün diaqnoz qoyularaq müalicəsinin, üzərində cərrahiyyə əməliyyatının aparılmasının, o cümlədən əməliyyatın təhlükəsiz aparılmasının, əməliyyat zamanı və əməliyyatdan sonra zəruri tibbi yardımların tibb sahəsində qüvvədə olan normativ sənədlərin tələblərinə uyğun göstərilməsinin təşkili ilə bağlı üzərinə düşən vəzifələri lazımı qaydada yerinə yetirməmiş və nəticədə ehtiyatsızlıqdan zərərçəkmiş şəxsin ölümünə səbəb olmuşdur.Belə ki, o, Şəki Regional Perinatal Mərkəzin hamiləliyin patologiyası şöbəsinin müdiri olmaqla, xx xxxxxxxx 2017-ci ildən xx.xx.2018-ci il tarixədək isə həmin Mərkəzin direktoru vəzifəsini icra edərkən vəzifəli şəxs olaraq xx.xx.2018-ci il tarixdə, saat 10-30-da «38 həftəlik hamiləlik, uşaqlıqda çapıq və dölyanı mayenin vaxtından qabaq axması» diaqnozu ilə xəstəxanaya daxil olmuş XX əməliyyat etdikdən sonra Şəki Regional Perinatal Mərkəzdə yerləşən xidməti otağında X3 həyat yoldaşı X5 X8 qəbul edilməsi, orada saxlanılaraq müayinə və müalicə olunması üçün əlverişli şərait yaradılması, yüksək xidmətlə təmin edilməsi, eləcə də bilavasitə özü tərəfindən həyata keçirmiş olduğu keysəriyyə («Kesar kəsiyi») əməliyyatı və əməliyyatdan sonra yüksək xidmətin göstərilməsi müqabilində özü üçün birbaşa yolla, rüşvət olaraq 250 (iki yüz əlli) manat məbləğində pul istəmişdir.